# Alcünas Rimas Romanschas/4

../3 ../5 IncludiIntestazione 10 settembre 2015 75% Da definire
Alcünas Rimas Romanschas Conradin de Flugi 1907 CC BY-SA 3.0 GFDL Indice:Decurtins - Rätoromanische chrestomathie, VIII.djvu //it.wikisource.org/w/index.php?title=Alc%C3%BCnas_Rimas_Romanschas/4&oldid=- 20210320130558 //it.wikisource.org/w/index.php?title=Alc%C3%BCnas_Rimas_Romanschas/4&oldid=- 20210320130558
Crestomazia Retoromontscha VIII di Caspar Decurtins (1907)
He na baitett’et ün sulam Un curtin et ün’era, E da mieus velgs il tschuvertscham Sco eir oter daspera; 5 Massera sun, se cuschiner Et in bger ot’ l’am lasch chatter.
Ma stüv’in ais bella, ho sulalg Da la damaun fin saira, Da stüv’in chambr’ais be ün salg 10 Sü da burel per vaira; Pino füss tuot uribel bain, E be „ün tel“auncha stess bain.
He duos vachettas in nuvilg, Giglinas, chevras bescha; 15 Lavur del tuot, non guard per stilg E sun sgür da bun escha. Mieus velgs ’m haun tratta inandret: Ach sch’els vivessan, che dallet! [p. 22] Els ’m haun mussed’in Dieu a crair, 20 Missa sün dretta via, ’M haun banduneda sün revair Per que non he fadia. Che serva ’l muond greiv da pigler „Nus essans qui be per passer“—
25 Il cel ho fat, eau non’ m almaint Cunbain sun tuot suletta; Ma con radschun met eau gio plaunt Considere — giuvnetta — Giuvnetta sun be da vainch anns 30 E non cognuosch üngüns malans.
Ma chamined’e mieu murütsch Sun gurnieus con vitgäargia, In talvo fain, rasdiv, patütsch Tuot sco ma mamma, Cleargia, 35 La quel’a sieu temp ho survgnieu „Un tel“be sco chell’ho vulieu.
Chatscheder eir’el, con schlupet Giaiv’el per valls e giandas Zieva ’ls chamuotschs fin sü ’l vadret 40 Stand our fadias grandas; E bgerras voutas ’l ho ün vis Gnir bain chargio da somm ils sphis.
[p. 23] Cuntuot per chatscha arsanto Eir ’l homm da tuotta stima, 45 Bun, scort, adret e reposo Bricha „na buna glima“ Sco ch’ün sul dir per fer incler Ch’ün tira fich sün il mel fer —
El faiv’a temp tuot sas lavuors, 50 Mnaiva svess la pignela E con ils früts da sas süuors Con fotsch, badilg e pela, Ho ’l fat a me ün let bain lam Per ch’eau non dorma sün il stram.
55 Un homm usche ais sgür bain rer, Bel, bun e da scortenscha, Scha ’m vain „ün tel“no ’m fatsch sfruscher Ne muoss sgür me rüglenscha, Ma sun containta sco ün raig 60 E Dieu ’m do bain nel sench alaig.
In tel möd giaiva ruminand Un di na giuvintschella Chi del rest vaiv’ün lod bain grand Na trida — pü tost bella; 65 Be vaiv’ l’a ün grand vöd nel cour, Uossa vzarons che gnit land’ l’our:
[p. 24] La tmaiv’ün po las arimuors (Un sainta que in chüna) Ils mats quintaivan grand sgrischuors 70 Sco ’s fo in giuventüna; Un vaiva vis, l’oter sentieu E ’l terz quel ’s vaiva ischnuieu.
Na saira zieva id’in let E miss’in maun da Dieu 75 Güsta nel prüm e dutsch sönnet: Che granda ravaschia?! Un strepitus e sul sfratam Scu vess survgnieu la ches’ün sdram.
Che vaiv’ la da pigler a maun 80 Noassa abanduneda? Con temma stett’ la fin damaun La pouvr’anguschageda; Ma cur il di as palantet Giet ella e verifichet.
85 Rie scha vus vulais del cas: Que eir’ün piz pchürina Crudo in chadafö a bass Tres cuolpa d’ na mürina; La corda vaiv’ la rusgiglo 90 E ’l piz pchürin’eira crudo.
[p. 25] La buna matta stovet rir vzand uoss la chossa clera: — „He gieu na temma da murir“ Schi sgür cha’ l bger be pera“ 95 „Pero qualchossa saro bain“— „Na na, suletta no ’m convain!“
Gia eiran stos bgers tramagluns Intuorn noassa giuvnetta, Forza traunt ’r aint eir qualche buns 100 Ma gnaun ün chi l’alletta: Al tandem gnit „ün tel“chi fet Cha in sieu cour l’amur spuntet.
L’amur ais pitschen, mo darcho Ho ’l üna forza viva 105 Surtuot cur el ais bain fundo Schi vain el saimp’ l’a riva; Quia stabilit el zuond da scort „Quists as daron per vitt’e mort!“
Quist tel, giuven da senn et cour 110 Con ün fer chi bain plescha, Fitto dad aint, fitto dad our, Vaiv’üna vitta escha: Tres sa lavur traiva el vi Sieus vegls cu ’l paun d’iminchadi.
[p. 26] 115 Quist sieu agir plaschaiva fich A noass’infatschendeda Perque l’amur fet qui ün strich Als oters quista geda, Ils quels crajaiven cha ’l povret 120 Survgniss eir el ün bel gierlet.
’S chattand sulets quists innozaints ’S guardavane con brama Sco sch’els as füssen gia paraints: — „Chi so scha ella ’m ama?“ 125 „„Ach sgür, schi sgür quist ais ün tel““ „„Chi qui in terra fo mieu cel!““
Con quists imaints bain bod d’accord Fütten ils duos felizis „Nus essens noass in vitt e mort“ 130 Tels eiran lur güdizis: Ils cours as vaiven dos ün tütsch Las buochas poi’ s detten ün bütsch.
Quist füt ün suffiziaint sage Sü ’l pach d’eterna lia, 135 Et in poch temp ’s dett’ n els l’ane, Que füt bger allegria; Et eau chi ho quist requiunto Gnit eir a nozzas invido.
Per non ster interamaing sü’ l serius he compost alla sperta et miss tiers quist leiv prodüt, chi vess eir da compruver cha noass romaunsch po ’s volver, et ch’el posseda infinitamaing bgers pleds egians et interessants, l’etimologia dels quels eau lasch sur als doats da chatter no.
Nel rest am soprasto da dumander schüsa d’havair lascho fluir il pled „tütsch“in tschantschand dell’uniun dels cours. Eau se bain cha nus dschains „ils cours ’s incuntran, as chattan“e bricha as uortan, as tütschan. Que ais dimena dit in spass.